
Eesti seisukohad taskukohaste eluasemete õigusakti kohta
1. Kiita heaks järgmised taristuministri esitatud seisukohad Euroopa Parlamendi ja nõukogu määruse, millega kehtestatakse liikmesriikides eluaseme taskukohasuse ja kättesaadavuse tagamiseks võetavate meetmete raamistik (taskukohaste eluasemete õigusakt), eelnõu kohta: 
1.1	Eesti leiab, et taskukohaste eluasemete õigusakti eelnõu ei ole kooskõlas subsidiaarsuse põhimõttega. Euroopa Liidu taskukohaste eluasemete algatuste kujundamisel tuleb hoiduda Euroopa Liidu pädevuste laiendamisest elamumajanduse ja lühiajalise üüri valdkonnas ning liikmesriikidele peab säilima õigus otsustada lühiajaliste üüriteenuste reguleerimise ning turule juurdepääsu tingimuste üle.
0. Eesti ei toeta lühiajaliste üüriteenuste määrusega sätestatud raamistiku kohustuslikuks muutmist.
0. Eluasemesurve hindamise metoodika peab arvestama liikmesriikide statistilist eripära ja selle definitsioon ei tohi kujuneda Euroopa Liidu tulevase eluasemerahastuse või riigiabi eeltingimuseks. Euroopa Liidu rahastuse toel peab olema võimalik lahendada ka muid piirkondlikke eluasemeturu probleeme, sealhulgas eluasemete kvaliteedi, rekonstrueerimise ja kättesaadavusega seotud kitsaskohti, sõltumata piirkonna vastavusest eluasemesurve kriteeriumidele. Eesti peab oluliseks, et tähelepanu pöörataks ka piirkondadele, kus vaatamata pealtnäha taskukohasele hinnatasemele ei ole aastakümneid lisandunud kvaliteetseid eluasemeid.
0. Eesti peab vajalikuks, et määrus ei laieneks üldisele planeerimisõigusele ega mitme eesmärgiga meetmetele, mille aluseks on muud ülekaalukad avalikud huvid, sealhulgas muinsuskaitse, turismikorraldus ja julgeolek. Samuti tuleb selgelt sätestada, et kohaldamisalasse ei kuulu taskukohaste eluasemete pakkumist kohustavad meetmed, sealhulgas nõuded rajada nõudlussurvega piirkondades kindel osa taskukohaseid eluasemeid ja tagada avaliku toetusega eluasemete pikaajaline taskukohasus.
0. Eesti peab oluliseks, et taskukohaste eluasemete meetmete kujundamisel ja Euroopa Liidu vahendite suunamisel arvestataks Uue Euroopa Bauhausi väärtusi ning Davosi ruumikvaliteedi hindamissüsteemi kriteeriume.

1. Eesti esindajatel Euroopa Komisjoni eri tasanditel väljendada ülaltoodud seisukohti. 
1. Kliimaministeeriumil teha punktis 1 nimetatud seisukohad teatavaks huvirühmadele, kes olid kaasatud seisukohtade kujundamisesse. Riigikantseleil esitada punktis 1 nimetatud eelnõu ja seisukohad Riigikogu juhatusele ning teha seisukohad teatavaks Eestist valitud Euroopa Parlamendi liikmetele ning Eestist nimetatud Euroopa Majandus- ja Sotsiaalkomitee ja Regioonide Komitee liikmetele. 

